અકસ્માતમાં એક આખો પરિવાર ખુંવાર થવાના કારણે સમગ્ર વિસ્તાર શોકમાં ગરકાવ થઇ ગયો હતો. વેપારી આલમે પણ મોતનો મલાજો જાળવ્યો હતો અને પોતાની દુકાનો બંધ રાખી હતી. બપોર બાદ મૃતકોના શબ આવી પહોંચતા લોકોના ટોળા ઉમટી પડ્યા હતા. સુરતનો ગેહલોત પરિવાર પાવાગઢથી દર્શન કરીને પરત ફરી રહ્યો હતો. તે સમયે પુર ઝડપે આવતી ફોર્ચ્યુનર કાર 3 વાહનો સાથે અથડાઇને પલટી ખાઇ ગઇ હતી. આ ગમખ્વાર અકસ્માતમાં 9 લોકોનાં મોત નિપજ્યા હતા. જ્યારે 4 લોકોને ગંભીર ઇજાઓ થઇ હતી.